CELEX: 62019TN0825
Language: da
Date: 2019-12-04 00:00:00
Title: Sag T-825/19: Sag anlagt den 4. december 2019 – Tazzetti SpA mod Kommissionen

10.2.2020   
            
            
               DA
            
            
               Den Europæiske Unions Tidende
            
            
               C 45/83
            
         
      Sag anlagt den 4. december 2019 – Tazzetti SpA mod Kommissionen
      (Sag T-825/19)
      (2020/C 45/69)
      Processprog: italiensk
      
         Parter
      
      
         Sagsøger: Tazzetti SpA (Volpiano, Italien) (ved advokaterne M. Condinanzi, E. Ferrero og C. Vivani)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse (note) af 27. september 2019 ARES (2019) 6014426 rettet til sagsøgeren, Europa-Kommissionens afgørelse (note) af 27. september 2019 ARES (2019) 6024220 rettet til sagsøgeren, Europa-Kommissionens afgørelse (note) af 30. september 2019 ARES (2019) 6048224 rettet til Tazzetti SA, afgørelse (note) ARES 6871575 rettet til Tazzetti SA samt efterfølgende udstedte retsakter annulleres, og i givet fald efter at det i henhold til artikel 277 TEUF er blevet fastslået, at Kommissionens gennemførelsesforordning (EU) 2019/661 af 25. april 2019 om sikring af, at det elektroniske kvoteregister for markedsføring af hydrofluorcarboner fungerer efter hensigten (EUT L 112, s. 11 af 26.4.2019), navnlig dens artikel 7, er ulovlig, fastslås det, at de ovennævnte afgørelser om gennemførelse af den nævnte forordning ikke kan finde anvendelse og følgelig annullation af disse afgørelser.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat syv anbringender.
      
                  1.
               
               
                  Første anbringende om tilsidesættelse af artikel 16, stk. 1, 3 og 5 og af artikel 17 i bilag V og VI til Europa-Parlamentets og Rådets forordning (EU) 517/2014 af 16. april 2014 om fluorholdige drivhusgasser og om ophævelse af forordning (EF) nr. 842/2006 (EUT 2014, L 150, s. 195), tilsidesættelse af artikel 291 TEUF og af begrebet gennemførelsesforanstaltninger, der blev begået magtfordrejning i det foreliggende tilfælde, tilsidesættelse af artikel 296 TEUF og begrundelsespligten samt tilsidesættelse af proportionalitetsprincippet.
               
            
                  2.
               
               
                  Andet anbringende om, at artikel 7 i Kommissionens gennemførelsesforordning (EU) 2019/661 af 25. april 2019 om sikring af, at det elektroniske kvoteregister for markedsføring af hydrofluorcarboner fungerer efter hensigten (EUT 2019, L 112, s. 11) tilsidesætter artikel 15 og 16 i forordning (EU) 517/2014 af 16. april, som medfører, at den i tilknytning hertil ikke skal finde anvendelse.
                  
                              —
                           
                           
                              Sagsøgeren har i denne forbindelse gjort gældende, at den pågældende artikel 7, for så vidt som den tillader, at den etablerede operatør, der er datterselskab til det selskab, der har afgivet erklæringen, ikke tildeles de kvoter, der er beregnet på grundlag af dets referenceværdier, eller for så vidt som disse kvoter udelukkende tildeles den virksomhed, der har afgivet erklæringen, som har samme faktiske ejer som den første etablerede operatør, indebærer en tilsidesættelse af artikel 15 og 16 i forordning (EU) 517/2014.
                           
                        
            
                  3.
               
               
                  Tredje anbringende om en tilsidesættelse af grundlæggende principper i Unionens retsorden vedrørende ejendomsret og retten til privat økonomisk initiativ, af artikel 6 TEU sammenholdt med artikel 6, 16 og 17 i Den Europæiske Unions charter om grundlæggende rettigheder, af artikel 1 i tillægsprotokol til Den europæiske konvention til beskyttelse af menneskerettigheder og grundlæggende frihedsrettigheder samt af artikel 11 TEUF. Det gøres også gældende, at der foreligger magtfordrejning.
                  
                              —
                           
                           
                              Sagsøgeren har herved gjort gældende, at Kommissionens afgørelser, hvormed sagsøgerens datterselskab uberettiget blev frataget hydrofluorcarbonkvoter, som datterselskabet er berettiget til på grundlag af sine egne referenceværdier, indebærer en krænkelse af sagsøgerens grundlæggende rettigheder. For så vidt som ordningen i gennemførelsesforordningen indebærer en begrænsning/udelukkelse af tildeling af kvoter til nye markedsaktører, der ikke tidligere havde opereret på markedet, er Kommissionens anvendelse af forordningen behæftet med magtfordrejning. De fejl og anbringender, der er påberåbt, gør sig også gældende for det tilfælde, at kvoter, der er indrømmet sagsøgerens datterselskab, skal forstås som værende tildelt sagsøgeren i dets egenskab af virksomhed, der afgiver erklæringen.
                           
                        
            
                  4.
               
               
                  Fjerde anbringende om en tilsidesættelse af proportionalitetsprincippet og af begrundelsespligten med henvisning til dette princip.
                  
                              —
                           
                           
                              Sagsøgeren har i denne forbindelse gjort gældende, at den anvendelse, der har fundet sted af artikel 7 i gennemførelsesforordning 2019/661, går langt ud over, hvad der er nødvendigt for at for at nå målene i lovgivningen om en bedre og mere effektiv anvendelighed af det elektroniske kvoteregister. De fejl og anbringender, der er påberåbt, gør sig også gældende for det tilfælde, at de kvoter, der er indrømmet sagsøgerens datterselskab, skal forstås som værende tildelt sagsøgeren i dets egenskab af virksomhed, der afgiver erklæringen.
                           
                        
            
                  5.
               
               
                  Femte anbringende om en tilsidesættelse af artikel 49 ff. TEUF og artikel 63 ff. TEUF.
                  
                              —
                           
                           
                              Sagsøgeren har i denne forbindelse gjort gældende, at den skade, der påføres sagsøgerens virksomhed, som nægtes kvoter til sit eget datterselskab, selv om de blev tildelt sagsøgeren selv, indebærer, at der foreligger en tilsidesættelse af det indre markeds grundlæggende friheder, såsom etableringsfriheden og kapitalens fri bevægelighed, eftersom sagsøgeren er et italiensk selskab, der har påberåbt sig etableringsfriheden og kapitalens fri bevægelighed, der er beskyttet i henhold til EU-retten, med henblik på at erhverve et spansk selskab for på det spanske marked at udøve en del af sin virksomhed.
                           
                        
            
                  6.
               
               
                  Sjette anbringende om en tilsidesættelse af princippet om beskyttelse af den berettigede forventning, retssikkerhedsprincippet og princippet om forbuddet mod tilbagevirkende kraft vedrørende retsregler, der tildeler individuelle rettigheder.
                  
                              —
                           
                           
                              Sagsøgeren har i denne forbindelse gjort gældende, at selskabet har ret til at planlægge sin og sine datterselskabers iværksættervirksomhed, på baggrund af rimelige prognoser om rentabilitet, der følger af de forventninger til kvoterne, som referenceværdierne (også) for dets spanske datterselskab har skabt. Afgørelsen om ikke at tildele kvoter til Tazzetti SA krænker disse principper og er i strid med begrundelsespligten i henhold til artikel 296 TEUF, idet der ikke foreligger nogen begrundelse for Kommissionens valg eller dens interesseafvejning. Krænkelsen gør sig ligeledes gældende i det tilfælde, at kvoterne til sagsøgerens datterselskab tildeles sagsøgeren i dets egenskab af virksomhed, der afgiver erklæringen.
                           
                        
            
                  7.
               
               
                  Syvende anbringende om tilsidesættelse at ligebehandlingsprincippet.
                  
                              —
                           
                           
                              Sagsøgeren har i denne forbindelse gjort gældende, at de anfægtede afgørelser indebærer, at Tazzetti SA opnår en position, der ikke er forskellig fra den, der er forbeholdt nye aktører på markedet, mens sagsøgerens datterselskab Tazetti SA, i lighed med sagsøgeren selv, er en etableret operatør, der igennem længere tid har haft en markant tilstedeværelse på markedet.